16. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ ΚΑΙ ΠΡΟΓΡΑΜΜΑΤΙΣΜΟΥ ΓΕΩΡΓΙΑΣ  ΚΑΙ ΕΜΠΟΡΙΟΥ Αριθ.223383 της 9/16 Μαρτ. 1974 (ΦΕΚ Β΄  325) Περί επεκτάσεως της ισχυούσης αντισταθμιστικής εισφοράς και επί της εισαγομένης κόνεως γάλακτος μετά σακχάρεως. Έχοντες υπ’ όψιν: 1.Τον Α.Ν. 103/67 «περί επιβολής αντισταθμιστικής εισφοράς επί εισαγομένων γεωργικών προϊόντων». 2.Την απόφασιν των Υπουργών Συντονισμού, Γεωργίας, Εμπορίου υπ’ αριθ. 354336/2.8.71 δημοσιευθείσαν εις ΦΕΚ 681/24.8.71 τεύχ. Β΄ «περί επιβολής αντισταθμιστικής εισφοράς επί κόνεως απάχου και πλήρους» (ανωτ. αριθ. 9) αποφασίζομεν: 1.Την ισχύουσαν, βάσει της υπ’ αριθ. 2 ως άνω αποφάσεως, αντισταθμιστικήν εισφοράν επί της εισαγομένης άνευ σακχάρεως κόνεως γάλακτος επεκτείνομεν και επί της εισαγομένης εκ του εξωτερικού κόνεως γάλακτος μετά σακχάρεως. 2.Το ποσόν της επιβλητέας αντισταθμιστικής εισφοράς, επί της εισαγομένης εκ της αλλοδαπής κόνεως γάλακτος μετά σακχάρεως, ανέρχεται δια μεν την άπαχον κόνιν μετά σακχάρεως Δασμ. Κλ. 04.02 Β1βΙ αα.ααα, 04.02 Β1βΙ ββ.ααα, 04.02 Β1βΙΙ αα.ααα, 04.02 Β1βΙΙ ββ.ααα, εις δραχ. 3.75 ανά χιλιόγραμμον καθαρού βάρους, δια δε την κόνιν πλήρους ή μειωμένης λιποπεριεκτικότητος μετά σακχάρεως Δασ. Κλάσ. 04,02 Β1βΙ αα.βββ, 04.02 Β1βΙ αα.γγγ, 04.02 Β1βΙ ββ.βββ, 04.02 Β1βΙ ββ.γγγ, 04.02 Β1βΙΙ αα.βββ, 04.02 Β1βΙΙ αα.γγγ, 04.02 Β1βΙΙ ββ.βββ, 04.02 Β1βΙΙ ββ.γγγ, 04.02 Β2βΙΙ αα, 04.02 Β2βΙΙ ββ, 04.02 Β2γΙΙ αα, 04.02 Β2γΙΙ ββ, εις δραχ. 13 ανά χιλιόγραμμον. Της, ως άνω, εισφοράς εξαιρούνται αι γαλακτοκόνεις αι συσκευασμέναι εις μεταλλικά κυτία μικτού βάρους κατωτέρου του ενός χιλιογράμμου προοριζόμεναι αποδεδειγμένως δια την διατροφήν των βρεφών, ως και αι ποσότητες δι’ ας εχορηγήθη έγκρισις εισαγωγής της μεσολαβούσης Τραπέζης μέχρι της ημερομηνίας της δημοσιεύσεως της παρούσης εις την Εφημερίδα της Κυβερνήσεως και η φόρτωσις εγένετο μέχρι δύο ημερών μετά την δημοσίευσιν. Η παρούσα ισχύει από της επομένης της δημοσιεύσεώς της εις την Εφημερίδα της Κυβερνήσεως. 17. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ, ΓΕΩΡΓΙΑΣ ΚΑΙ ΕΜΠΟΡΙΟΥ Αριθ.165180 της 18/22 Απρ. 1974 (ΦΕΚ Β΄  431) Περί επιβολής αντισταθμιστικής εισφοράς επί εισαγομένων τυρών GOUDA και EDAM προελεύσεως εξωτερικού. (Κατηργήθη δια της υπ’ αριθ. 170010/7544/1976 αποφάσεως, κατωτ. αριθ. 34). 